Spørgsmål om opretholdelse af beslaglæggelse af bil
Ret: Retten i Herning (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;

/

Retten i Herning

Den 18. december 2009 kl. 10.00 blev retten sat af Dommer.

Retsmødet var offentligt.

Rettens nr. 8-3193/2009
Politiets nr. 4100-77282-00202-09

Anklagemyndigheden
mod
Tiltalte
cpr-nummer Født 1977

Ingen var mødt.

Retten afsagde sålydende

Kendelse:

Den 23. november 2009 kl. 11.15 beslaglagde politiet hos Virksomhed A/S 1,
Køge en varebil Reg. nr. af mærket VW Touran hos Virksomhed A/S 1, Køge,
som Virksomhed ApS, Vejle havde solgt til Virksomhed A/S 1 den 19.
november 2009 for 80.000 kr. Beslaglæggelsen omfattede endvidere et
indestående på ca. 20.000 kr. på en konto i Fionia Bank tilhørende Tiltalte.

Virksomhed ApS havde den 15. november 2009 købt bilen af Virksomhed A/S
2 for 140.000 kr. I forbindelse med købet havde Tiltalte på vegne Virksomhed
ApS forevist dokumentation for, at købesum-men var overført til Virksomhed
A/S 2's konto. Efter, at bilen var udleveret til Tiltalte, viste det sig imidlertid
ikke at være tilfældet. Midt- og Vestjyllands Politi mistænker i den forbindelse
Tiltalte for overtræ-delse af straffelovens § 171 og § 279.

Midt- og Vestjyllands Politi har påstået beslaglæggelserne opretholdt.
Virksomhed A/S 2 har tilsluttet sig dette for så vidt angår bilen.

Virksomhed A/S 1 har påstået beslaglæggelsen af bilen ophævet.

De i den anledning fremsatte synspunkter fremgår dels af retsbogen for den 4.
december 2009 og dels af det materiale, der er fremlagt under dette ret-smøde.
Der henvises hertil.

Rettens bemærkninger:

Med hensyn til beslaglæggelsen af indeståendet på bankkontoen er ikke
fremkommet indsigelser. På baggrund af det i sagen foreliggende materiale

Std 75309



/

Side 2/3

godkendes den skete beslaglæggelse, og beslaglæggelsen opretholdes, jf.
retsplejelovens § 806, stk. 3, jf. § 802, stk. 1.

Med hensyn til beslaglæggelsen af bilen godkendes det, jf. retsplejelovens §
806, stk. 3, at politiet den 23. november 2009 foretog beslaglæggelsen af de-
nne henset til de i sagen foreliggende oplysninger om, at Tiltalte, før han fik
bilen udleveret af Virksomhed A/S 2, foreviste en bankkvittering for, at
købesummen for bilen var overført til Virksomhed A/S 2's konto, hvilket
imidlertid senere viste sig ikke at være tilfældet.

Beslaglæggelsen af bilen er sket til sikring af Virksomhed A/S 2's mulige krav
på vindikation af bilen, jf. retsplejelovens § 803, stk. 1. Det er oplyst, at
Virksomhed A/S 2 ikke har udleveret den originale registreringsattest til
Tiltalte, og at Tiltalte hverken kan have forevist original registre-ringsattest
ved videresalget til Virksomhed A/S 1 eller overleveret den til Virksomhed
A/S 1. Den omstændighed, at personer, der køber biler af et konkursbo,
repræsenteret af en advokat som kurator i boet, muligt er tilfredse med en
bortkomsterklæring vedrørende registreringsattest, kan ikke tages til udtryk for
en almindelig kutyme for, at original registreringsattest ikke forevises og/eller
overleveres i forbindelse med handel med en brugt bil mellem bil-forhandlere
i almindelighed. Der er en betydelig forskel i den pris for bilen, der var i
handelen mellem Virksomhed A/S 2 og Virksomhed ApS og mellem
Virksomhed ApS og Virksomhed A/S 1, idet prisen i den første handel ses
væsentlig tættere på de eksempler på udbudspriser på Inter-nettet for lignende
biler, der er fremlagt.

Under disse omstændigheder kan retten ikke udelukke, at Virksomhed A/S 1 i
forbindelse med en senere afgørelse af spørgsmålet om Virksomhed A/S 2 kan
vindicere bilen, vil blive betragtet som ondtroende aftalehverv. Allerede derfor
bør beslaglæggelsen opretholdes i medfør af retsplejelovens § 806, stk. 3, jf. §
803, stk. 1.

Herefter

bestemmes:

Politiets beslaglæggelser den 23. november 2009 kl. 11.15 af en varebil Reg.
nr. af mærket VW Touran hos Virksomhed A/S 1 og af et indestående på ca.
20.000 kr. på Konto nr. med Fionia Bank A/S tilhørende Tiltalte, godkendes.

Begge de skete beslaglæggelser opretholdes.

Sagen sluttet.

Retten hævet.



/

Side 3/3

Dommer